LICENCIJOS INFORMACIJA

Toliau nurodytos Programos licencijuojamos pagal šias Licencijos informacijos sąlygas, kurios papildo Programos licencijos sąlygas, dėl kurių susitarė Klientas ir IBM. Jei Klientas anksčiau nėra sutikęs su Programai taikomomis licencijos sąlygomis, taikoma Programų kurioms neteikiama garantija tarptautinė licencinė sutartis (Z125-5589-05).

Programos pavadinimas (Programos numeris):
IBM POWER9 Functional Simulator version 1 (tool)

Šios standartinės sąlygos taikomos Licenciato Programos naudojimui.

Ne gamybos apribojimas

Jei Programa pažymėta kaip Ne gamybos, Programą galima diegti tik kaip Licenciato vidinės kūrimo ir tikrinimo aplinkos dalį vidiniams ne gamybos veiksmams atlikti, įskaitant, bet neapsiribojant, tikrinimą, veikimo reguliavimą, trikčių diagnozavimą, vidinį kontrolinį testą, parengimą, kokybės užtikrinimo veiksmus ir (arba) viduje naudojamų Programos priedų ar plėtinių kūrimą naudojant paskelbtas taikomųjų programų programavimo sąsajas. Licenciatas neturi teisės naudoti bet kurios Programos dalies bet kokiais kitais tikslais, jei nėra įsigijęs atitinkamų gamybos teisių.

Kūrimo įrankis

Ši Programa skirta padėti kurti programinės įrangos taikomąsias programas ir sistemas. Licenciatas išskirtinai atsako už taikomąsias programas ir sistemas, kurias sukūrė naudodamas šią Programą, ir prisiima visą su tuo susijusią riziką ir atsakomybę.

Šaltinio komponentai ir pavyzdinė medžiaga

Į Programą gali būti įtraukti keli komponentai išeitinio kodo forma (Šaltinio komponentai) ir kita medžiaga, apibrėžta kaip Pavyzdinė medžiaga. Licenciatas gali kopijuoti ir modifikuoti Šaltinio komponentus ir Pavyzdinę medžiagą tik naudoti viduje, jei toks naudojimas nepažeidžia šios Sutarties licencijos teisių ir jei Licenciatas nekeičia ar nenaikina jokios Šaltinio komponentuose ir Pavyzdinėje medžiagoje esančios autoriaus teisių informacijos ar pranešimų. IBM pateikia Šaltinio komponentus ir Pavyzdinę medžiagą be palaikymo įsipareigojimo ir TOKIĄ, KOKIA YRA, NESUTEIKIANT JOKIŲ AIŠKIAI NURODYTŲ AR NENURODYTŲ GARANTIJŲ, ĮSKAITANT NUOSAVYBĖS TEISĖS, NEPAŽEIDŽIAMUMO AR NEĮSIKIŠIMO GARANTIJAS IR NENURODYTAS TINKAMUMO PREKIAUTI IR TAM TIKRAM TIKSLUI GARANTIJAS IR SĄLYGAS.

Trečiosios šalies duomenys ir paslaugos

Programoje gali būti saitų arba ją galima naudoti prieigai prie trečiosios šalies duomenų paslaugų, duomenų bazių, žiniatinklio paslaugų, programinės įrangos arba kito trečiosios šalies turinio (bendrai  turinys). Prieiga prie šio turinio pateikiama TOKIA, KOKIA YRA, NESUTEIKIANT JOKIŲ AIŠKIAI NURODYTŲ AR NENURODYTŲ GARANTIJŲ, ĮSKAITANT NUOSAVYBĖS TEISĖS, NEPAŽEIDŽIAMUMO AR NEĮSIKIŠIMO GARANTIJAS IR NENURODYTAS TINKAMUMO PREKIAUTI IR TAM TIKRAM TIKSLUI GARANTIJAS IR SĄLYGAS. Atitinkama trečioji šalis išskirtinai savo nuožiūra prieigą gali bet kada nutraukti. Licenciatui gali tekti sudaryti su trečiosiomis šalimis atskiras sutartis dėl prieigos prie tokio turinio arba jo naudojimo. IBM nėra tokių atskirų sutarčių šalis ir, kaip aiškiai nurodyta šios licencijos sąlygose, Licenciatas sutinka laikytis tokių atskirų sutarčių sąlygų.

Be anksčiau nurodytos informacijos, toliau nurodytos sąlygos taikomos Licenciato Programos naudojimui.

IPLA 11 skyriaus Sąlygų laikymosi tikrinimas nuostatos šiai Programai netaikomos.

L/N:  L-RRKI-AK9N6Y
D/N:  L-RRKI-AK9N6Y
P/N:  L-RRKI-AK9N6Y


